stanford-oval/wikipedia huggingface dataset:
מחוז מיוחד יוגיאקרטה
תחבורה > תחבורה ציבורית > רכבת

רכבת פועלת במחוז החל משנת 1872 טרם עצמאות אינדונזיה. כשאחד משני קווי הרכבת העיקריים העוברים ברחבי ג'אווה בין ג'קרטה במערב לסורבאיה במזרח עובר בו.
ביוגיאקרטה קיימות שתי תחנות רכבת, תחנת יוגיאקרטה (אנ') המשרתת רכבות ברמת מחלקת עסקים ומנהלים, ותחנת למפויאנגן (אנ') המשרתת רכבות ברמת מחלקת תיירים, שתי התחנות ממוקמות במרכז העיר יוגיאקרטה. רכבת הנוסעים כוללת גם את פרמבנאן אקספרס (Prameks) הפועלת בעיר יוגיאקרטה ובנפת קולון פרוגו, נוסעת מתחנת למפויאנגן ומגיעה לתחנת סולו בלפן בעיר סורהקרטה, ולתחנת קוטארוג'ו בקוטארוג'ו. רכבות נוסעים נוספות נוסעות מתחנת מדיאון ג'איה ללמפויאנגן, ו-ג'וגולוסמר הנוסעת מתחנת סמרנג פונקול ללמפויאנגן.
כחלק מתהליך הפיתוח של יוגיאקרטה מפותחת בימים אלה תוכנית בנייה לשלב השני של הרכבת המהירה שתגיע מבאנדונג ליוגיאקרטה וסולו, על פי התוכנית הבנייה צריכה להסתיים עד שנת 2024.
תחבורה > תחבורה ציבורית > אוטובוסים

מאז תחילת 2008 מפעילה הממשלה מערכת אוטובוסים מהירה שנקראת טרנס ג'וגג'ה (Trans Jogja), הידועה גם בכינוי "TJ". טרנס ג'וגג'ה פועל על פי המודל של מערכת טרנס-ג'קרטה בבירה, אך בניגוד לטרנס-ג'קרטה, ביוגיאקרטה אין נתיבים מיוחדים לאוטובוסים של טרנס ג'וגג'ה, והם נאלצים לנסוע בנתיבים הרגילים. ישנם כיום שישה קווי טרנס ג'וגג'ה שחלקם חופפים. והם מכסים את הנתיבים שמטרמינל ג'ומבור בצפון עד מסוף האוטובוסים גוואנגן בדרום שנשחב למסוף האוטובוסים הגדול באינדונזיה. במזרח מגיעים קווי טרנס ג'וגג'ה עד מסוף האוטובוסים בפראמבאנאן דרך נמל התעופה של יוגיאקרטה.
תחבורה > כבישים

אופנועים הם ללא ספק התחבורה האישית הנפוצה ביותר, אך מספר גדל והולך של תושבים קונים מכוניות. בעיר יוגיאקרטה יש גם כביש מהיר הידוע בכינויו כביש הטבעת, ומחלפים רבים הכוללים את מחלף ג’אנגי, מחלף למפויאנגן, ומחלף שנבנה לאחרונה בחלקו הצפוני של כביש הטבעת.
חינוך

מחוז יוגיאקרטה הוא ביתן של יותר מ-100 מוסדות להשכלה גבוהה, המספר הגבוה ביותר של מוסדות להשכלה גבוהה מכל מחוזות אינדונזיה. שעליהן נמנית גם האוניברסיטה הממלכתית הראשונה שהוקמה באינדונזיה, אוניברסיטת גדג'ה מדה (אנ'). לפיכך, זכתה יוגיאקרטה לכינוי "עיר הסטודנטים" (באינדונזית: Kota Pelajar).
מחוזות אחים

המחוז המיוחד של יוגיאקרטה חתם על יחסי מחוזות אחים או על הסכם קשרי ידידות עם מספר מחוזות/מדינות:
יפן קיוטו, יפן
ארצות הברית קליפורניה, ארצות הברית
דרום קוריאה צפון קיאנגסאנג, קוריאה הדרומית
אוסטריה טירול, אוסטריה
תאילנד צ'יאנג מאי, תאילנד
הערות שוליים

↑  https://www.citypopulation.de/en/indonesia/admin/
↑  "Update: Indonesia Volcano Death Toll Soars Past 100; 'Many Children Dead, by Gandang Sajarw". Jakarta Globe. 2010-11-05. אורכב מ-המקור ב-2012-09-17. נבדק ב-2010-11-05.
↑  "Pictures: Indonesia's Mount Merapi Volcano Erupts". News.nationalgeographic.com. 2010-10-26. נבדק ב-2011-02-07.
↑  מסומן במפה כאן: https://www.google.com/maps/dir//Jl.+Golf+No.1,+Giri+Harjo,+Kepuharjo,+Kec.+Cangkringan,+Kabupaten+Sleman,+Daerah+Istimewa+Yogyakarta+55583,+%D7%90%D7%99%D7%A0%D7%93%D7%95%D7%A0%D7%96%D7%99%D7%94%E2%80%AD/@-7.6749725,110.4830878,12z/data=!4m8!4m7!1m0!1m5!1m1!1s0x2e7a675c0e300209:0x554076091e40eb71!2m2!1d110.4470362!2d-7.621556?entry=ttu
↑  א. הזמנתו לבקור ממלכתי בארצות הברית, שם פגש את הנשיא ג'ון פיצג'ראלד קנדי, ומכיוון שלא היה לו די בזה, אז ב. 10 מטוסי הרקולס C-130. מקור: https://www.reddit.com/r/HistoryPorn/comments/1dck42o/cia_pilot_allen_lawrence_pope_languishing_in_an/
↑  "Daerah DIY - Jumlah Pemeluk Agama". bappeda.jogjaprov.go.id. נבדק ב-2021-09-14.
↑  "Mengulik Kereta Cepat Jakarta–Bandung" [Tracing Jakarta-Bandung Fast Trains]. economy.okezone.com (באינדונזית). 8 בפברואר 2018. {{cite web}}:  (עזרה)
↑  "Archived copy". אורכב מ-המקור ב-14 בפברואר 2015. נבדק ב-14 בפברואר 2015. {{cite web}}:  (עזרה);  (עזרה)
↑  "List of private higher education institutions in the Province of Yogyakarta". Kopertis4.or.id. אורכב מ-המקור ב-2004-08-26. נבדק ב-2011-02-07.
↑  "Kyoto prefecture List of Friendly and Sister City". pref.kyoto.jp. נבדק ב-2011-02-07.
↑  "California's Sister-State Relationship with Special Province of Yogyakarta, Indonesia". senate.ca.gov. נבדק ב-2020-01-06.
↑  "Gyeongsangbuk-do Province Website".
↑  Biro Kerjasama (2006). Bunga Rampai Kerjasama Luar Negeri Propinsi DIY. Yogyakarta: Pemerintah Propinsi DIY.
↑  "Archived copy" (PDF). אורכב מ-המקור (PDF) ב-2016-08-16. נבדק ב-2016-06-23. {{cite web}}:  (עזרה)
| --- | --- |
בקרת זהויות :  NLI: 987007552519105171  GND: 4838109-3  ISNI: 0000 0004 0513 2475  MusicBrainz: f395ada2-8a2c-43c2-a95f-0a89ca2293ab  NKC: ge998410  VIAF: 134422715   WorldCat (עם VIAF): 134422715 
פראג'ה צ'יאנה (באינדונזית: Praja Cihna; בג'אוונית : ꦥꦿꦗꦕꦶꦃꦤ), סמל סולטנות יוגיאקרטה.
הר מראפי
חלוקה מנהלית של המחוז המיוחד יוגיאקרטה
תחנת הרכבת יוגיאקרטה
אוטובוס של טרנס ג'וגג'ה
מסע בין כוכבים: מסעות קצרים

| --- | --- |

מסע בין כוכבים: מסעות קצרים
 מבוסס על:  מסע בין כוכבים מאת ג'ין רודנברי
 סוגה:  מדע בדיוני
 שחקנים:  דאג ג'ונס מרי וויסמן ריין וילסון אלדיס הודג' אית'ן פק רבקה רומיין אנסון מאונט
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  10
 תוכנית מקור:  מסע בין כוכבים: דיסקברי
 הפקה
 מפיק:  טד מילר אפריל נוקיפורה
 חברת הפקה:  CBS
 אתר צילומים:  טורונטו, קנדה
 אורך פרק:  18-15 דקות
 שידור
 רשת שידור:  CBS All Access
 רשת שידור בישראל:  נטפליקס (העונה הראשונה בלבד. השנייה טרם שודרה בישראל)
 תקופת שידור מקורית:  4 באוקטובר 2018 – 9 בינואר 2020
 תקופת שידור בישראל:  20 בינואר 2019 (עונה ראשונה בלבד)
 קישורים חיצוניים
 אתר רשמי
 דף התוכנית ב-IMDb
מסע בין כוכבים: מסעות קצרים (באנגלית: Star Trek: Short Treks) הוא שמה של סדרת אנתולוגיה אמריקאית השייכת לזיכיון מסע בין כוכבים. כל פרק בסדרה נפרד מהפרקים האחרים, אורכו בין 7 ל-18 דקות, והוא מספר בקצרה על דמות או אירוע אחר בזיכיון. הסדרה נוצרה עבור שירות הזרמת המדיה CBS All Access כחלק מהרחבת יקום מסע בין כוכבים אותה מוביל עבור הרשת אלכס קורצמן. הסדרה החלה כספין אוף לסדרה מסע בין כוכבים: דיסקברי.
קורצמן, שחתם על חוזה בן חמש שנים להרחבת הזיכיון עבור CBS הכריז על מסעות קצרים כפרויקט הראשון שלו במסגרת אותה הרחבה, כבר ביולי 2018. ארבעת הפרקים הראשונים בסדרה שודרו בין 4 באוקטובר 2018 ל-3 בינואר 2019, בין העונות הראשונה והשנייה של דיסקברי. העונה הראשונה הופקה ברובה עם צוות הפקה ושחקנים מהסדרה דיסקברי, כולל המלחין ג'ף רוסו שסיפק את נעימת הפתיחה של הסדרה. צילומי הסדרה התרחשו על הסט של דיסקברי בטורונטו שבקנדה.
בינואר 2019 הוכרז על חידוש הסדרה לעונה שנייה שכוללת שישה פרקים, שניים מהם יופקו באנימציה. העונה השנייה שודרה בין סיום העונה השנייה של דיסקברי לתחילת שידורי הסדרה מסע בין כוכבים: פיקארד שהחלה את שידוריה בינואר 2020.
תוכן

כל פרק במסעות קצרים מספר סיפור עצמאי המשמש כ"הזדמנות לחקור לעומק סיפורים ודמויות שהוצגו בדיסקברי ויוצגו ביקום מסע בין כוכבים המתחדש". זו סדרת האנתולוגיה הראשונה בזיכיון, שכן כל הסדרות בעבר התמקדו בצוות ספציפי ובמיקום מרכזי אחד.
פיתוח

ביוני 2018, לאחר שהפך למנהל התוכן היחיד של מסע בין כוכבים: דיסקברי, חתם אלכס קורצמן על חוזה של חמש שנים עם CBS במטרה להרחיב את זיכיון מסע בין כוכבים לסדרות טלוויזיה נוספות מעבר לדיסקברי, כולל מיני סדרות וסדרות אנימציה. חודש לאחר מכן הודיע בכנס קומיק-קון, סן דייגו שסדרת ספין אוף בשם מסעות קצרים שתכלול ארבעה פרקים קצרים תשוחרר בקצב של פרק בחודש בין העונה הראשונה לשנייה של דיסקברי. עוד מסר קורצמן שהסדרה תעביר "סיפרים סגורים שבה בעת יגלו רמזים על העתיד להתרחש בדיסקברי. כמו כן הם יציגו לקהל דמויות חדשות שאולי יאכלסו את העולם הרחב יותר של מסע בין כוכבים." הפרקים הקצרים עתידים היו להימשך בין 10 ל-15 דקות.
דייוויד ניבנס, האחראי על התוכן ברשת CBS הודיע בדצמבר 2018 שישנה כונה להפיק עוד פרקים קצרים שישודרו בין העונה השנייה של דיסקברי לסדרה חדשה בכיכובה של דמות ממסע בין כוכבים (מסע בין כוכבים: פיקארד). חודש לאחר מכן אושר ששירות הזרמת המדיה CBS All Access הזמין שני פרקי אנימציה של מסעות קצרים שישודרו בתקופת הזמן האמורה. קורצמן תיאר את הפרקים כ"מרחיבים את ההגדרה של מסע בין כוכבים ומאפשרים להם לספר סיפור אינטימי ורגשי, שמהווה סיפור צדדי של הדמויות. אתם מרוויחים מהחוויה עצמה, אבל לאחר מכן כשאתם צופים בפרקי דיסקברי אתם מבינים שבעצם הנחנו בסיס לדברים בסדרה המרכזית". בפברואר מסר קורצמן שהפרקים הקצרים העתידיים יכולים לקשר ישירות לסדרות מסע בין כוכבים אחרות, מלבד דיסקברי, ויסייעו להציג לקהל רעיונות ותעלומות.
בחודש יולי 2019, במהלך כנס קומיק-קון, סן דייגו, הוצג טריילר ראשון לעונה השנייה. עונה זו כללה שלושה פרקים שבהם יככבו צוות האנטרפרייז, קפטן כריסטופר פייק, מספר אחת וספוק, פרק שיהווה טיזר לסדרה החדשה מסע בין כוכבים: פיקארד ושני פרקי אנימציה.
העונה הראשונה > הפקה

שלושה מבין ארבעת פרקי העונה הראשונה שהוזמנו ביולי 2018 כוללים דמויות מהסדרה דיסקברי. מארי וייסמן, דאג ג'ונס וריין וילסון גילמו את דמויותיהם של סילביה טילי, סארו והארי מאד בהתאמה, כל אחד בפרק קצר משלו. הפרק בכיכובו של ג'ונס חקר את הרקע של סארו. וילסון גם ביים את הפרק בכיכובו. אלדיס הודג' גילם דמות חדשה בשם קראפט בפרק הרביעי. הפרקים הופקו וצולמו בבמה ששימשה לצילומי דיסקברי בקנדה. באוגוסט גילה וילסון שהפרק שביים ובו כיכב נכתב על ידי כותב פופולרי של סדרת האנימציה מעולם המדע הבדיוני, ריק ומורטי ותיאר את הפרק כ"מצחיק ומוזר. תראו שם מצבים מוזרים שמעולם לא ראיתם קודם לכן בקאנון של מסע בין כוכבים, ואני נרגש." הוא הוסיף שכשיצר את הפרק הקצר העריך שהוא מתרחש לאחר הופעתו האחרונה בדיסקברי בפרק "Magic to Make the Sanest Man Go Mad", אך הוא לא בטוח בכך מאחר שהפרק עומד בפני עצמו ואינו קשור לעלילה בפרקים בהם הופיע בדיסקברי. מאוחר יותר התברר כי אותו כותב של ריק ומורטי הוא מייק מקמהן, שהמשיך לאחר מכן ליצור סדרה נוספת של מסע בין כוכבים תחת קורצמן, הסדרה המצוירת מסע בין כוכבים: סיפונים תחתונים.
באוקטובר סיפרה וייסמן שהפרק בכיכובה ("Runaway") "מגלה מעט מי היא הדמות" ומציג את אימה של טילי, אך מלבד זאת לא ישפיע על העונה השנייה כך שמי שלא צפה בפרק הקצר יוכל עדיין להבין את ההתרחשויות בסדרה האם. לאור זאת לא היה ברור היכן מתרחש הפרק על ציר הזמן של הסדרה האם, אך דאג ג'ונס ציין שהעובדה ששיערה של טילי קצר בפרק מרמז שהפרק מתרחש במהלך העונה השנייה של דיסקברי שכן טילי שינתה את תספורתה בין העונות. ג'ונס אישר שהפרק הקצר בכיכובו ("The Brightest Star") מתרחש לפני עלילת הסדרה ומספר כיצד הצטרף סארו לצי הכוכבים. הוא מסר עוד שהפרק הקצר בכיכובו יתקשר בצורה חזקה יותר לעונה השנייה, וישאיר "פירורים" ו"רמזים", אך הרעיון הוא עדיין שהפרק הקצר והעונה השנייה של דיסקברי יהיו שתי ישויות נפרדות שאינן תלויות זו בזו. הסופר מייקל שייבון שכתב את הפרק הרביעי ("Calypso") הסביר שהוא עבד על הפקה עם מפיק דיסקברי עקיבא גולדסמן כשפיתוח הפרק הקצר החל, ושהצטרף ככותב לסדרה פיקארד ולמסעות קצרים דרך גולדסמן. פרק זה היה הפעם הראשונה שבה פרויקט שכתב שייבון לטלוויזיה הופק ושודר בפועל.
העונה הראשונה > מוזיקה

המלחין של דיסקברי, ג'ף רוסו, כתב את המוזיקה לכל אחד מפרקי מסעות קצרים בעונה הראשונה. הוא כתב נעימת נושא חדשה לסדרה, בהתבסס על נעימת הנושא של דיסקברי, כולל גרסה חדשה של הנעימה לפרק "The Escape Artist", דבר שרוסו לא יכול היה לעשות בין הפקת פרקים בסדרה האם. רוסו התייחס לכל פרק בסדרה בנפרד. בתחילה לא ידע כיצד להתייחס למוזיקת הרקע בפרק "Calypso", והאם היא צריכה להיות דומה למוזיקה בדיסקברי לאור העובדה שהספינה משחקת תפקיד חשוב בפרק, או להפוך אותה לשונה באופן מכוון לאור תקופת הזמן בה מתרחש הפרק. בסופו של דבר הושפע רוסו מהמוזיקה בקטע הריקוד בפרק.
העונה הראשונה > שידור

הפרקים שודרו על ידי CBS All Access בארצות הברית. בקנדה שודרו בתאגיד Bell Media תחת הערוץ Space באנגלית ותחת הערוץ Z בצרפתית, ולאחר מכן הוזרמו בשירות הזרמת הווידאו Crave. ארבעת הפרקים הראשונים שוחררו אחת לחודש החל מאוקטובר 2018 וכלה בינואר 2019. בסוף חודש ינואר הפרקים הפכו זמינים גם למדינות מחוץ לארצות הברית וקנדה באמצעות נטפליקס שהעלתה אותם לעמוד ה"טריילרים ועוד" של הסדרה דיסקברי.
העונה הראשונה > ביקורות

סקוט קולורה מ-IGN נתן לסדרה ביקורת טובה בעיקרה, לאחר ששודרו כל ארבעת הפרקים של העונה הראשונה. לדבריו "מסעות קצרים" הייתה ניסוי מעניין שעבד ברובו, ושנראה שצוות ההפקה מתחיל לקלוע לנוסחה הנכונה.
העונה השנייה > הפקה

בהמשך להודעה שבעונה השנייה יהיו שישה פרקים ובהם שני פרקי אנימציה, בפברואר 2019 מסר קורצמן שסגנון האנימציה של הפרקים הקצרים יהיה שונה מזה של סיפונים תחתונים, וששניהם יבוימו על ידי המפיק הבמאי של דיסקברי אולטונד אוסונסנמי ועל ידי המלחין מייקל ג'אקינו שכתב את המוזיקה לסרטי מסע בין כוכבים המתרחשים בציר זמן קלווין שקורצמן כתב. המפיקה הת'ר קאדין סיפרה שהפרקים המצוירים יענו על כמה שאלות שהעונות הראשונות של דיסקברי השאירו פתוחות ו"תמלא כמה מהחללים". קורצמן הרחיב ששני הקצרים יהיו בעלי סגנון אנימציה שונה זה מזה, כשכל סגנון יהיה מכוון כדי לתקשר עם הסיפור והאווירה בכל אחד מהם.
בסוף יוני 2019 פרסם הבמאי מארק פלינגטון ברשת חברתית שתי תמונות שבאחת מופיע קלאפר ועליו שם ההפקה של הפרק "Chaos Theory" ובשנייה הוא מצולם יחד עם אית'ן פק ורבקה רומיין. כמו כן תייג באמצעות האשטאג את השם Chabon, שם משפחתו של מייקל שייבון, שכבר כתב פרק בסדרה. הדבר אישר כי אחד מפרקי העונה השנייה יכלול את דמויותיהם של ספוק ומספר אחת. הפרק, ששמו האמיתי היה בסופו של דבר "Q&A", שודר ב-5 באוקטובר 2019, כפרק הבכורה של העונה השנייה.
העונה השנייה > מוזיקה

כשהחלה הפקת העונה השנייה היה ג'ף רוסו, שהלחין את העונה הראשונה, עסוק בהלחנת העונה הראשונה של "פיקארד" ולא היה לו פנאי להלחין את ששת פרקי העונה השנייה, אך קורצמן ביקש ממנו להלחין בכל זאת את הפרק "Children of Mars" שמהווה קישור לסדרה "פיקארד". המלחין מייקל ג'אקינו שביים את הפרק "Ephraim and Dot" היה אחראי גם על הלחן של אותו פרק, וקורצמן ביקש ממנו להלחין גם את יתר הפרקים. ג'אקינו היה עסוק בהלחנת סרטי קולנוע, והציע לשכור מלחינים שונים ומגוונים לכל אחד מהפרקים, בכוונה לשכור מלחינים שעדיין לא קיבלו הזדמנות להלחין פרקים בזיכיון, וכך ליצור גיוון ברוח הזיכיון. ג'אקינו פיקח על הקבוצה, שכללה את נמי מלומד כמלחינת הפרק "Q&A", סאהיל ג'ינדל הלחין את "The Trouble with Edward", אנדראה דאצמן הלחינה את "Ask Not", וכריס באוארס הלחין את "The Girl Who Made the Stars". שניים מהקטעים של רוסו מהפרק "Children of Mars", הקטעים "Page" ו-"Children Of Mars End Credits" שוחררו בפס הקול של עונתה הראשונה של "פיקארד" ב-7 בפברואר 2020.
העונה השנייה > שידור

שידורי העונה השנייה החלו ב-5 באוקטובר 2019, ברשת CBS All Access (בהמשך שינתה את שמה לפרמאונט+) בלבד.
העונה השלישית > הפקה

ב-7 בינואר 2020 נודע כי CBS חידשה את הסדרה לעונה שלישית, ימים ספורים לפני שידור הפרק האחרון בעונה השנייה.
במהלך מגפת הקורונה התראיין קורצמן לכבוד המועמדות שקיבלה הסדרה לפרס אמי וציין כי הפקת העונה השלישית לא החלה עדיין, אך הוא חולם לצלם פרק מחזמר ופרק שיצולם כולו בשחור לבן.
נכון ל-2022 לא החלה הפקתה של עונה שלישית, ואין מידע על כוונה להפיקה בעתיד.
פרסים ומועמדויות

ביולי 2020 הוכרז כי עונתה השנייה של הסדרה הקנתה לסדרה מועמדות לפרס אמי בקטגוריית סדרת הקומדיה או הדרמה הקצרה הטובה ביותר. הסדרה הפסידה לעונתה השלישית של סדרת הרשת הקצרה של "סמוך על סול".
| שנה | פרס | קטגוריה | מועמד/ים | תוצאה | הערות |
| --- | --- | --- | --- | --- | --- |
| 2019 | פרס גלגל הזהב(אנ') | מוזיקה בסרט קצר | "The Brightest Star" | זכייה |  |
| 2019 | פרס גילדת מעצבי התלבושות(אנ') | מצוינות בעיצוב בסרט קצר | גרשה פיליפס (עבור "The Brightest Star") | מועמדות |  |
| 2020 | פרס אמי | סדרת הקומדיה או הדרמה הקצרה הטובה ביותר | עונה שנייה | מועמדות |  |
| 2020 | פרס גלגל הזהב(אנ') | סדרה מצולמת עד 35 דקות | "The Trouble with Edward" | מועמדות |  |
מדיות נוספות

באוגוסט 2022 זכה הפרק "The Girl Who Made the Stars" לעיבוד מחודש כספר ילדים.
מנטליות עדר

מנטליות עדר (מכונה גם מנטליות המון או מנטליות להקה) היא מונח המתייחס לאופן שבו הפרט עשוי להיות מושפע מהרוב. הרעיון הוצג לראשונה במאה ה-19 ונחקר לאורך השנים תחת דיסציפלינות שונות, ביניהן פסיכולוגיה, סוציולוגיה וכלכלה.
בפסיכולוגיה חברתית כיום נחקרים נושאים הקשורים למנטליות עדר, ביניהם התנהגות העדר, אינטליגנציה קבוצתית, חוכמת ההמונים, חשיבת יחד ודה-אינדיבידואציה.
היסטוריה

גבריאל דה טארד וגוסטב לה בון, פסיכולוגים חברתיים מהמאה ה-19, היו הראשונים שהציגו רעיונות הנוגעים ל"תודעה קבוצתית" או "התנהגות ההמון". גם זיגמונד פרויד והנוירוכירורג וילפרד טרוטר התעניינו בהתנהגות העדר בחברות אנושיות. ספרו של טרוטר "אינסטינקט העדר בשלום ובמלחמה", העוסק בנושא, נחשב לספר מכונן בתחום הפסיכולוגיה החברתית.
הסוציולוג והכלכלן תורסטן ובלן תיאר בספרו "התאוריה של מעמד הפנאי" (1899) כיצד פרטים מחקים את התנהגותם הצרכנית של אחירם החברים בקבוצתם, שלהם סטטוס גבוה יותר. מאה שנים לאחר מכן, מלקולם גלדוול בחן בספרו "נקודת המפנה" איך גורמים תרבותיים, חברתיים וכלכליים משתלבים ליצירת מגמות בהתנהגות צרכנית.
חוקרים בתחומים אקדמיים במאה ה-21, כמו שיווק וכלכלה התנהגותית, מנסים לזהות ולצפות מראש התנהגויות עדריות של משקיעים, בין אם הן הגיוניות ובין אם אינן הגיוניות (ביניהם דניאל כהנמן, רוברט שילר, ורנון סמית' ועמוס טברסקי). בפרט, מומחים בכלכלה התנהגותית חוקרים בקפידה התנהגויות עדריות, בניסיון לחזות מראש קריסות כלכליות עתידיות. תופעה אחת הנחקרת בהקשר זה, לדוגמה, היא האופן שבו משקיעים נוטים להצטרף לרכישות ולמכירות של מניות מתוך תגובות רגשיות כגון תאוות בצע ופחד, וכתוצאה מכך יוצרים בועות כלכליות העלולות להוביל לקריסת שוק המניות.
ביטוי במסגרת ניסויים מחקריים בולטים

ניסויי הקונפורמיות של אש (1951) היו סדרה של מחקרים בניהולו של הפסיכולוג האמריקאי סולומון אש. המחקרים בדקו את הדרכים שבהן פרטים בקבוצה מושפעים מאמונות ודעות של הרוב. במסגרת הניסויים, חמישים סטודנטים גברים ממכללת סווארת'מור השתתפו במבדק ויזואלי שבו התבקשו לשפוט אורך יחסי של קווים. כל נבדק הוכנס לחדר עם שבעה שחקנים ששיתפו פעולה עם החוקרים, והסכימו מבעוד מועד על תשובה אחידה. הנבדק לא ידע זאת, ונאמר לו שכל שבעת הנבדקים זולתו הנם משתתפים "רגילים" כמותו. בקבוצת הביקורת היו רק נבדקים, ללא שחקנים. בקבוצת הניסוי, השחקנים ענו בכוונה תשובה לא נכונה ב-12 מתוך 18 הניסויים. תוצאות המחקר הראו כי ברוב המקרים הנבדק התאים את עצמו לקבוצה וענה תשובה לא נכונה. ב-18 הניסויים שנערכו, אש מצא כי שליש מהמשתתפים שאינם שחקנים בחרו בתשובות שבהן בחר הרוב, למרות היותן שגויות באופן ברור. מנגד, פחות מ-1% מהמשתתפים בקבוצת הביקורת השיבו תשובות שגויות.
בניסוי נוסף, חוקרים באוניברסיטת לידס ערכו ניסוי קבוצתי, שבו התבקשו המתנדבים לשוטט ברחבי אולם גדול בלי לדבר זה עם זה. בהמשך, מיעוט נבחר מבין המשתתפים קיבלו מהחוקרים הוראות סודיות, מפורטות יותר, למסלול ההליכה באולם. המדענים גילו שבסופו של דבר, אנשים נוטים ללכת בצורה עיוורת בעקבות אחד או שניים מבין המשתתפים המודרכים, שנראים כאילו הם יודעים לאן הם הולכים. תוצאות הניסוי הראו ש-5% מהקבוצה, קומץ המשתתפים שהודרכו ונראו בטוחים בעצמם, היו די והותר בשביל להשפיע על הכיוון של 95% הנותרים. 200 הנבדקים עשו זאת באופן אוטומטי, מבלי לשים לב למעשיהם.
חוקרים באוניברסיטה העברית בירושלים, באוניברסיטת ניו יורק ובמכון הטכנולוגי של מסצ'וסטס חקרו התנהגות עדר במרחבים וירטואליים. בתוך אתר ששמו לא פורסם, במשך חמישה חודשים, החוקרים הגיבו באופן ראשוני חיובי או שלילי בנוגע לפוסטים שפורסמו באתר – כלומר היו הראשונים שהצביעו "בעד" או "נגד" פרסום מסוים. קבוצת הביקורת כללי פוסטים שלא נעשתה כל התערבות ביחס אליהם. החוקרים מצאו כי הסיכויים שהאדם הראשון שקרא את הפרסום יצביע "בעדו" היה גבוה ב-36% אם כבר ניתנה לפרסום תגובה חיובית ראשונית על ידי החוקרים. לאורך חמשת החודשים, פוסטים שקיבלו תגובה חיובית ראשונית על ידי החוקרים קיבלו ציון גבוה יותר ב-25% בממוצע ביחס לקבוצת הביקורת, כאשר הציון מתייחס לסכימת ההצבעות בעד ונגד הפרסום. לעומת זאת, תגובה ראשונית שלילית (הצבעה נגד) לא הניבה תוצאות מובהקות מבחינה סטטיסטית. החוקרים מצאו כי הצבעות קודמות יצרו הטיה משמעותית בהתנהגות הדירוג של פרטים, וכי השפעות חברתיות שליליות וחיוביות יצרו השפעות "עדר" שאינן סימטריות.
ראו גם

תופעת העדר
מניפולציה על המונים
הערות שוליים

↑  Fromlet, Hubert, "Predictability of Financial Crises: Lessons from Sweden for Other Countries.", Business Economics 47.4, 2012
↑  David Willer, Henry A. Walker, Building experiments: testing social theory, Stanford, Calif: Stanford Social Sciences, 2007, Stanford social sciences, ISBN 978-0-8047-5246-6
↑  Solomon E. Asch, EFFECTS OF GROUP PRESSURE UPON THE MODIFICATION AND DISTORTION OF JUDGMENTS, 1961-12-31, עמ' 222–236, ISBN 978-0-520-31351-4
↑  University of Leeds | News > Society & Politics > Sheep in human clothing - scientists reveal our flock mentality, web.archive.org, ‏2021-03-03
↑  John R.G Dyer, Anders Johansson, Dirk Helbing, Iain D Couzin, Jens Krause, Leadership, consensus decision making and collective behaviour in humans, Philosophical Transactions of the Royal Society B: Biological Sciences 364, 2009-03-27, עמ' 781–789 doi: 10.1098/rstb.2008.0233
↑  Lev Muchnik, Sinan Aral, Sean J. Taylor, Social Influence Bias: A Randomized Experiment, Science 341, 2013-08-09, עמ' 647–651 doi: 10.1126/science.1240466
↑  Chang, Kenneth (2013-08-08). "'Like' This Article Online? Your Friends Will Probably Approve, Too, Scientists Say". The New York Times (באנגלית אמריקאית). ISSN 0362-4331. נבדק ב-2023-07-03.
המשתתפים התבקשו להחליט איזה קו מבין השלושה בכרטיס הימני הוא הדומה ביותר באורכו לקו הבודד בכרטיס השמאלי.
ריק וסטיב

| --- | --- |

דמויות הסדרה
 סוגה:  סיטקום אנימציית סטופ-מושן
 יוצרים:  ק. אלן ברוקה
 בימוי:  ק. אלן ברוקה
 שחקנים:  אלן קאמינג 
 מדבבים:  אלן קאמינג בילי ווסט לורי אלן פיטר פייג' מיטצ' מוריס וילסון קרוז לארלין ניומן אמילי ברוק הנדס ג'סיקה-סנואו וילסון  ליזה דל מונדו ק. אלן ברוקה וויל מתיוז טיילור מ. דולי
 ארץ מקור:  ארצות הברית ארצות הברית קנדה קנדה
 שפות:  אנגלית
 מספר עונות:  2
 מספר פרקים:  14
 הפקה
 מפיקים בפועל:  ק' אלן ברוקה דייב מייס איליין אופטוט לאנס ו. ריינולדס
 חברת הפקה:  Cuppa Coffee Animation
 אורך פרק:  22 דקות
 שידור
 רשת שידור:  ארצות הברית לוגו קנדה Teletoon
 רשת שידור בישראל:  אין
 תקופת שידור מקורית:  10 ביולי 2007 – 27 בינואר 2009
 קישורים חיצוניים
 אתר רשמי
 דף התוכנית ב-IMDb
 
ריק וסטיב (או: ריק וסטיב: זוג ההומואים המאושר ביותר בכל העולם; באנגלית: Rick & Steve: The Happiest Gay Couple in All the World) היא סיטקום אמריקאי-קנדי שנעשה באנימציית סטופ-מושן ואשר נוצרה על ידי ק' אלן ברוקה, שאף מביים אותה.
רקע

הסדרה היא ספין אוף של סרט קצר של ברוקה משנת 1999, באותו השם, אשר שודר לראשונה ביולי 2007 בערוץ הטלוויזיה האמריקאי "לוגו", המיועד לקהילת הלהט"ב, ובחודש אוקטובר של אותה השנה בערוץ Teletoon הקנדי. ב-17 בספטמבר 2008 שודרה התוכנית לראשונה בערוץ "E4" הבריטי, ובינואר 2010 שודרה בערוץ "Virgin 17" הצרפתי.
בתום שידורי העונה הראשונה הזמין ערוץ "לוגו" עונה שנייה, אשר עלתה לאוויר ב-1 בנובמבר 2008.
במקור, האנימציה של ריק וסטיב התבססה על דמויות ואבני לגו. השימוש בלגו הופסק לאחר איום בתביעה משפטית, אולם עדיין - דמויות ואבני לגו, כמו גם אלו של פליימוביל, מהווים מקור השראה ליוצרי הסדרה.
הסדרה מופקת על ידי אולפני Cuppa Coffee שבטורונטו.
בינתיים לא קיימות תוכניות ליצירת עונה שלישית לסדרה.
תקציר העלילה

הסדרה עוקבת אחר חייהם של שלושה זוגות:
ריק וסטיב
צ'אק ואוון - זוג גברים, עם פער גילאים של 31 שנים ביניהם
דנה וקירסטן - זוג לסביות שמחליטות ללדת ביחד תינוק, עם זרעו של ריק
שלושת הזוגות חיים בשכונה להט"בית, בעיר הבדיונית West Lahunga Beach אשר בחוף המערבי, ונפגשים עם חבריהם ובני משפחותיהם. שם הסדרה - ריק וסטיב: זוג ההומואים המאושר ביותר בכל עולם - הוא שם אירוני. כמו לכל הזוגות בסדרה, גם לריק ולסטיב יש ריבים על נושאים הקשורים במערכת היחסים ביניהם.
התוכנית בולטת בכך שהיא עושה שימוש רב בהומור המיועד למבוגרים בלבד, המבוסס על חוסר תקינות פוליטית, בדומה לסדרות כמו "סאות' פארק" ו-"איש משפחה".
פרסים

שערורייה התעוררה ב-2008, כאשר קרלו נרדלו, מנהל בכיר ברשת הטלוויזיה האיטלקית RAI, מתח ביקורת על התוכנית האמנותית של פסטיבל סרטי האנימציה "Cartoons on the Bay" אשר התקיים בסלרנו, וטען כי הכללת הסדרה ריק וסטיב בתוכה "אינה הולמת". אף על פי כן, הסדרה השתתפה בפסטיבל, וזכתה בפרס פולצ'ינלה עבור סדרת הטלוויזיה הטובה ביותר של השנה.
מלהקת הסדרה ג'יליאן אוניל זכתה בפרס מטעם Casting Society of America, בגין הישגים יוצאי דופן בליהוק - סדרת אנימציה טלוויזיונית לשנת 2008, על עבודה בסדרה.
הערות שוליים

↑  "Rick & Steve Do Outfest". לוגו. אורכב מ-המקור ב-2007-10-31. נבדק ב-2007-11-26..
↑  Southern, Nathan. "Overview". The New York Times. נבדק ב-2007-11-26..
↑  Finley, Adam. "Rick and Steve hit Logo in July". TV Squad. נבדק ב-2007-11-26..
↑  "Logo Announces Full Slate of Gay Animation". The Advocate. 2 בנובמבר 2007. אורכב מ-המקור ב-2007-11-02. נבדק ב-2007-11-11. {{cite web}}:  (עזרה)
↑  "Logo's Fall 2008 Gay TV Calendar". לוגו.
↑  "Boy Culture, Seattle, and the actors and models of LA". GayCities. נבדק ב-2007-11-29.
↑  Watercutter, Angela (21 ביוני 2007). "Lego My Gay-go". Blog.Wired.com. נבדק ב-2007-11-29. {{cite web}}:  (עזרה)
↑  Dargis, Manhola (21 במאי 2006). "CalArts: The School With Antz in Its SquarePants". The New York Times. נבדק ב-2007-11-29. {{cite web}}:  (עזרה)
↑  LogoTV Twitter account @LogoTV reply
↑  ""Rick & Steve": Animated gays and their lesbian friends", afterellen.com.
↑  "Cartoons on the Bay -- The Opera", Animation World, April 24, 2008.
↑  IMDb
פרשת היעלמותה של היימנוט קסאו

כרזת חיפוש של היימנוט קסאו בתחנת הרכבת בבנימינה
היימנוט קסאו היא ילדה בת 9 תושבת צפת שנראתה לאחרונה ב-25 בפברואר 2024, ברחובות העיר הסמוכים למרכז הקליטה שבו גרה, ומאז נעלמו עקבותיה.